| *FLCL* |
| --- |
| FLCL kadras iš pirmosios serijos |
| Žanras | Drama, mecha, komedija,veiksmo, mokslinė fantastika |
| OVA |
| Režisierius | Kazuya TsurumakiMasahiko OtsukaShouji SaekiTakeshi Ando |
| Studija | Gainax |
| Serijų sk. | 6 |
| Išleidimo data | 2000 m. balandžio 26 d. – 2001 m. kovo 16 d. |
| Trukmė | po 25 min. |
|
| Romanas |
| Autorius | Yoji Enokido |
| Leidėjas | Japonija Kadokawa ShotenJungtinės Amerikos Valstijos Tokyopop |
| Išleidimo data | 2000 m. birželis – 2001 m. kovas |
| Tomų sk. | 3
 |
| Manga |
| Autorius | Hajime Ueda |
| Leidėjas | Japonija KodanshaJungtinės Amerikos Valstijos Dark Horse Comics |
| Serializuota  |  *Magazine Z*  |
| Leidimo metai | 2000 – 2001 |
| Tomų sk. | 2
 |

**FLCL** (jap. フリクリ = *Furi Kuri*) – šešių OVA serijų japonų anime, daugiausiai režisuotas japono Kadzuja Curumaki.

Anime veiksmas sukasi apie 12-kos metų berniuką Nandaba Naota, gyvenantį išgalvotame ramiame didžiulio Mabasė miesto priemiestyje, Japonijoje. Naota gyvena su ištvirkusiu tėvu Kamon ir seneliu, beisbolo treneriu, Šigekuni. Jo brolis Tasuku – puikus beisbolo žaidėjas, išvykęs į JAV žaisti šio žaidimo. Naotos gyvenimo rutina susideda iš ėjimo į mokyklą, buvimo kartu su brolio mergina Samedžima Mamimi (jos ir Naotos santykiai neaiškus žiūrovui ir pačiam Naotai) bei grįžimo namo. Naotos gyvenimas apvirsta aukštyn kojom, kai jį su motoroleriu „Vespa" partrenkia ir su elektrine gitara į galvą smogia maištinga mergina Haruhara Haruko, kuri vėliau tampa Naotos šeimos namų šeimininkė.

Serijos
-------

| Nr. | Pavadinimas | Pavad. trans. | Angliškas pavad. | Trukmė |
| --- | --- | --- | --- | --- |
| 1 | フリクリ | Furi Kuri | Fooly Cooly | 24:36 |
| 2 | ファイスタ | Fai Suta | FireStarter | 23:27 |
| 3 | マルラバ | Maru Raba | Marquis de Carabas | 23:25 |
| 4 | フリキリ | Furi Kiri | Full Swing | 24:53 |
| 5 | ブラブレ | Bura Bure | Brittle Bullet | 23:25 |
| 6 | フリクラ | Furi Kura | FLCLimax | 28:36 |

Muzika
------

Labai svarbią vietą „FLCL" užima muzika. Didžiąją dalį foninės muzikos sukūrė ir atliko japonų roko grupė „the pillows", kuri po anime išleidimo sulaukė pasisekimo. Jų daina „Ride on Shooting Star", skambanti kiekvienos FLCL serijos pabaigoje, laikoma firminiu grupės ženklu. Yra išleisti du FLCL muzikos CD (*Addict* ir *King of Pirates*) ir vienas geriausiųjų šio anime dainų rinkinys (*FLCL No. 3*). Konkrečios dainos naudojamos tik konkrečiose anime scenose, pavyzdžiui, daina „Little Busters" grojama, tik kai Canti susijungia su Atomsk galia.

Manga
-----

Pagal FLCL anime yra sukurtas dviejų dalių manga tuo pačiu pavadinimu, kurio piešimo stilius gerokai skiriasi nuo anime. Manga linijos piešiamos nerūpestingai, sukeliant paaugliško maištingumo pojūtį. Taip pat knyginės adaptacijos siužetas šiek tiek skiriasi nuo originalo, bet tema išlieka nepakitusi. Manga būdingas siužeto užbėgimas ir grįžimas prie nuoseklaus pasakojimo. Manga sukūrė Hadžimė Ueda, daugiausiai žinomas kaip *dōjinshi* artistas.

Smulkmenos
----------

* FLCL pastatytas pagal Kazuya Tsurumaki sapnų seriją.
* Dauguma anime veikėjų kairiarankiai.
* Ranka, parodyta 5-oje ir 6-oje serijose, – režisieriaus.
* Amarao antakiai – nuskenuoti japoniški nori – džiovinti valgomieji jūros dumbliai.
* Kiekvienos serijos pabaigoje matomas geltonas „Vespa" motoroleris yra tikras. Tokių buvo pagaminta tik 1000, šis yra neveikiantis.
* FLCL Japonijoje vadinamas „Furi Kuri" – japonų kalboje šis žargoninis posakis reiškia moters krūtų čiupinėjimą.

Nuorodos
--------

* FLCL IMDb duomenų bazėje
* FLCL (anime) enciklopedijoje Anime News Network
* FLCL (manga) enciklopedijoje Anime News Network